Okresná prokuratúra Kežmarok 
Michalská 2493/8A, 060 01 Kežmarok 1 	

Sp. zn. : Pv 810/09/7703	Kežmarok, 14.7.2015
EEČ : 2-56-63-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Kežmarok
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Kežmarku, v Mladej Boleslavi, Česká republika a inde, v období od 20.2.2003 až doposiaľ, ako otec,  úmyselne neprispieval na výživu svojho maloletého syna XXXXX, narodeného dňa 20.3.2003, a to aj napriek tomu, že mu táto povinnosť vyplýva zo Zákona o rodine, ako aj rozsudkom Okresného súdu v Kežmarku spisovej značky 5C 26/2003 zo  dňa 11.10.2005, ktorý nadobudol právoplatnosť dňa 23.11.2005, bol zaviazaný prispievať na výživu maloletého syna XXXXX sumou 16,60,- € počnúc dňom 20.2.2003, od 1.4.2005 sumou 20.71,- €, mesačne, vždy do každého 20-teho dňa v mesiaci vopred do rúk matky Evy Stojkovej, narodenej 19.6.1979, trvale bytom ulica Hviezdoslavova číslo197/10, Kežmarok, čím mu takto vznikol dlh na výživnom voči matke za vyššie uvedené obdobie v sume najmenej  2.754,43,- €, 

lebo trestné stíhanie je neprípustné, preto že  tak ustanovuje medzinárodná zmluva

Odôvodnenie:
Uznesením vyšetrovateľa Okresného riaditeľstva Policajného zboru, Úradu justičnej a kriminálnej polície v Kežmarku spisovej značky ORP – 1 - 1408/OVK – KK - 2009 zo dňa 23.10.2009 bolo začaté trestné stíhanie pre prečin zanedbania povinnej výživu podľa § 207 odsek 1, odsek 3 písmeno b/ Trestného zákona. 
                                                  
          Následne uznesením vyšetrovateľa Okresného riaditeľstva Policajného zboru Slovenskej republiky, Úradu justičnej a kriminálnej polície v Kežmarku spisovej značky ORP – 1408/OVK – KK – 2009 zo dňa 31.3.2010 bolo vznesené obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b/ Trestného zákona, ktorého sa dopustil na tom skutkovom základe, že v Kežmarku, v Mladej Boleslavi, Česká republika a inde, v období od 20.2.2003 až doposiaľ, ako otec,  úmyselne neprispieval na výživu svojho maloletého syna XXXXX, narodeného dňa 20.3.2003, a to aj napriek tomu, že mu táto povinnosť vyplýva zo Zákona o rodine, ako aj rozsudkom Okresného súdu v Kežmarku spisovej značky 5C 26/2003 zo  dňa 11.10.2005, ktorý nadobudol právoplatnosť dňa 23.11.2005, bol zaviazaný prispievať na výživu maloletého syna XXXXX sumou 16,60,- € počnúc dňom 20.2.2003, od 1.4.2005 sumou 20.71,- €, mesačne, vždy do každého 20-teho dňa v mesiaci vopred do rúk matky Evy Stojkovej, narodenej 19.6.1979, trvale bytom ulica Hviezdoslavova číslo197/10, Kežmarok, čím mu takto vznikol dlh na výživnom voči matke za vyššie uvedené obdobie v sume najmenej  2.754,43,- €. Vec vedená v súčasnosti v konaní pod spisovou značkou ORP – 23/JP – KK – 2010. 

         S poukazom na skutočnosť, že obvinený XXXXX sa nezdržiaval na území Slovenskej republiky, z dôvodu jeho neprítomnosti na území Slovenskej republiky, keďže ide o štátneho občana Českej republiky, bolo uznesením vyšetrovateľa Okresného riaditeľstva Policajného zboru, Odbor kriminálnej polície v Kežmarku spisovej značky ORP – 23/JP – KK – 2010 zo dňa 31.1.2014 trestné stíhanie prerušené v zmysle ustanovenia § 228 odsek 2 písmeno d/ Trestného poriadku pretože bolo navrhnuté odovzdanie trestného stíhania do cudziny.

         Okresný prokurátor v Kežmarku podal z dôvodov vyššie uvedených dňa 17.6.2014 žiadosť o prevzatie trestného stíhania do Českej republiky, a to Okresnému štátnemu zastupiteľstvu XXXXX.

         Po prevzatí trestného stíhania bolo vo veci rozhodnuté uznesením Polície Českej republiky, Krajské riaditeľstvo polície Stredočeského kraja, Územný odbor XXXXX, Oddelení služby kriminálnej polície a vyšetrovania XXXXX v spisovej značky KRPS-399628-67/TČ-2014-010771 zo dňa 16.1.2015, ktoré nadobudlo právoplatnosť dňa 16.2.2015 v zmysle ustanovenia § 159a ods. 3 Trestného poriadku s poukazom na ustanovenie § 172 ods. 2 písmeno a/ Trestného poriadku o odložení veci podozrenia z prečinu zanedbania povinnej výživy podľa § 196 odsek 1 Trestného zákona, pretože trestní stíhanie je neúčelné, pretože trest, ku ktorému môže trestné stíhanie viesť, je úplne bez významu vedľa trestu, ktorý pre iný čin bol podozrivému už uložený alebo ktorý ho podľa očakávania postihne. 

            Uznesením Okresnej prokuratúry v Kežmarku sp. zn. Pv 810/09/7703 - 13 zo dňa 30.4.2015 bolo v zmysle ustanovenia § 228 ods. 5 Trestného poriadku rozhodnuté o pokračovaní v trestnom stíhaní obvineného XXXXX.

             V zmysle ustanovenia § 215 ods. 1 písm. d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. V zmysle § 9 ods. 1 písm. g/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

              Z dôvodov vyššie uvedených preto bolo rozhodnuté tak, ako je to uvedené vo výrokovej časti tohto uznesenia a trestné stíhanie vedené proti obvinenému XXXXX bolo potrebné zastaviť, pretože je neprípustné.    

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miloslav Veselovský
prokurátor